ശിവിഗിരി തീര്ഥാടനത്തോടനുബന്ധിച്ച് മഠങ്ങള്ക്ക് ആട്ടോ പവ്വര് ഇലക്ട്രിക് കാറുകള് സമ്മാനിച്ച് കേന്ദ്ര സര്ക്കാര് കൊല്ലം: ശിവിഗിരി തീര്ഥാടനത്തോടനുബന്ധിച്ച് അരുവിപ്പുറം, ശിവഗിരി മഠങ്ങള്ക്ക് കേന്ദ്ര സര്ക്കാര് ആട്ടോ പവ്വര് ഇലക്ട്രിക് കാറുകള് അനുവദിച്ചു. അരുവിപ്പുറം മഠത്തിനും ശിവഗിരി മഠത്തിനുമായി കേന്ദ്ര ടൂറിസം വകുപ്പ് എട്ട് ആട്ടോ പവ്വര് ഇലക്ട്രിക് കാറുകളാണ് സമ്മാനല്കിയത്. സ്വദേശി ദര്ശന് പദ്ധതിയിലൂടെ കേന്ദ്രസര്ക്കാര് ശിവഗിരി മഠത്തിനായി അനുവദിച്ച ശ്രീനാരായണ സ്പിരിച്വല് സര്ക്യൂട്ട് പ്രോജക്ടില് ഉള്പ്പെടുത്തിയാണ് ഇലക്ട്രിക് കാറുകള് സമ്മാനിച്ചത്. ആരോഗ്യ പ്രശ്നങ്ങള് കാരണം പലഭക്തര്ക്കും അരുവിപ്പുറം കൊടിതൂക്കി മലയിലും, ശിവഗിരി മഹാസമാധിയിലും ദര്ശനം നടത്താന് സാധിച്ചിരുന്നില്ല. ഇലക്ട്രിക് കാര് ഉപയോഗത്തിലൂടെ ഇത്തരം പ്രശ്നങ്ങള്ക്ക് പരിഹാരമാകും. ആരോഗ്യപ്രശ്നങ്ങള് നേരിടുന്നവര്ക്ക് ഇനി സുഗമമായി ദര്ശനം നടത്താം. ശ്രീനാരായണ ഭക്തര്ക്കായി കേന്ദ്ര ടൂറിസം വകുപ്പ് അനുവദിച്ച പ്രത്യേക സമ്മാനത്തിന് ബിഡിജെഎസ് സംസ്ഥാന അദ്ധ്യക്ഷന് തുഷാര് വെള്ളാപ്പള്ളി കേന്ദ്ര സഹമന്ത്രി ശ്രീ വി മുരളീധരനെ നന്ദി അറിയിച്ചു. കാറുകള് സമ്മാനിച്ച മോദിസര്ക്കാരിനെയും ബിഡിജെഎസ് അഭിനന്ദിച്ചു.